Minn L- Imżebbel . . . il- pulċinell ta' Ġeżebel . . . Xi ħadd żmien ilu qal li l- iżjed ħaġa importanti fil- mużika hi dak li m' hemmx fin- noti . M' hemmx artist mużikali ieħor li jippersonifika din l- istqarrija daqs is- Sur Zimmerman . Mhux ta' b' xejn li Bob Dylan huwa l- iżjed artist mużikali mhux mifhum ta' l- istorja . Mhix ħaġa wisq ta' l- għaġeb lanqas li n- numru ta' dawk li litteralment jagħdurawh huwa bejn wieħed u ieħor ekwivalenti għal dawk li jgħidulek li jippreferu jisimgħu l- ħoss tal- flaxin milli lilu . Xi ħadd ieħor żmien ilu kien qal ukoll li " min iħobb ir- ras u min iħobb is- sieq , u għalhekk il- baqra tinbiegħ kollha . " Iżda dan ma jfissirx li wieħed m ' għandux joqgħod b' seba' għajnejn x' jixtri . U biex tkun xerrej bil- għaqal , trid qabel xejn tkun taf x' qiegħed tixtri . U huwa proprju hawn li ħafna mis- segwaċi ta' Dylan jintgħazlu minn dawk li jistmelluh . Fi ftit kliem , dawn lil Dylan jifhmuh . Li tifhem lil Dylan hu tassew avvanz tremend fl- apprezzament tal- mużika , għax jekk xejn hi xi ħaġa li mhix lakemm tasal għaliha kif ġieb u laħaq . Dan jgħodd l- iżjed għal dawk li fejn tidħol il- mużika mdorrijin jaħsbu b' loġika konvenzjonali , x' aktarx għax ma jkunux tgħallmu aħjar . Bil- mużika u l- lirika tiegħu Dylan spiss għaraf jiskorri t- truf ta' dak li hu komuni mingħajr ma jaqa' fil- medjokri , anzi kapaċi jolza 'l fuq kull ma huwa nofsi . Dylan hu dak li jagħllmek li m' għandekx bżonn vuċi tajba biex tkun kantant tajjeb , li m' għandekx għalfejn tagħmel sens biex tagħmel wisq sens u li strument m' għandekx għalfejn tkun taf idoqqu wisq biex iddoqqu tajjeb . Fi kliem iżjed prattiku , Dylan jurik li s- sigriet ma jinsabx f' kemm taf , iżda f' x' tagħmel b' dak li taf . Snin qabel sploda l- Punk b' reazzjoni estetika għal ġeneri ta' mużika li jirrikjedu ħiliet tekniċi superlattivi , Dylan kien diġà qiegħed jgħidilna li kulħadd jista' jitla' fuq il- palk u jdoqq il- kitarra . Tista' tkun taf ħafna u tagħmel ftit , u tista' tkun taf inqas u tagħmel wisq iżjed . Ta' l- aħħar hu Bob Dylan . Tħobbux jew le hi affarik , iżda daqstant ieħor hu telf għalik jekk tinzerta tkun ma' dawn ta' l- aħħar . Jien ngħodd ruħi ma' ta' l- ewwel , u għaldaqstant għandi raġuni valida oħra għal xiex ngħix . Madanakollu , m' iniex qiegħed ngħid li jien xi fanatiku fuq Bob Dylan . Bħal ma tajt l- impressjoni s' issa , Dylan huwa artist li miegħu diffiċli ħafna ssib it- triq tan- nofs . Tħobbu jew tobgħodu ; jew miegħu jew kontra tiegħu . Iżda f' ċertu sens jiena nieħu t- triq tan- nofs . Daqs kemm ma niddejjaq xejn ngħid li nqisu wieħed mill- aqwa artisti mużikali ta' kull żmien , ma nikkoppax lanqas ngħid ipproduċa wkoll bosta albums medjokri neqsin minn ideat friski u kreattivi . F' sens kwalitattiv , għal Dylan is- snin tmenin ftit li xejn kienu feliċi . Dan jista' jingħad ukoll għall- maġġoranza assoluta ta' l- artisti u baned mużikali tas- snin sittin u sebgħin , iżda b' differenza waħda : Dylan ma majnax għax għażel jaqa' kummerċjali iżda għax għadda minn perijodi li fihom ma kienx daqstant imnebbaħ . Iżjed minn hekk , fis- snin disgħin Dylan donnu rnexxielu jerġa' jsib xi ftit tal- forma . Mhux l- istess jista' jingħad għal ħafna kantawturi u baned veterani oħrajn li baqgħu jkaxkru saqajhom sas- snin disgħin . L- album li qiegħed nittratta dan ix- xahar , , iservi ta' eżempju tajjeb ħafna għall- bosta merti ta' Bob Dylan li tkellimt dwarhom ftit qabel . F' dan l- album Dylan kompla fejn ħalla fl- album preċedenti , li kien ħarġu fl- istess sena sitt xhur qabel . Iżda f' Highway 61 Revisited kompla jagħġen u jiżviluppa iżjed l- attitudni avventuruża li kien qabad , u f' temp ta' tliet ijiem biss qata' wieħed mill- aqwa xogħlijiet li qatt instemgħu . Jakkumpanjawh kellu mużiċisti intelliġenti biżżejjed biex jifhmu perfettament x' ried eżatt minnhom : fost oħrajn Al Kooper , Charlie McCoy u Mike Bloomfield . Il- kontribut tagħhom f' dan l- album jinħass sewwa , speċjalment f' mumenti definittivi bħall- ewwel noti ta' l- orgni ta' Like A Rolling Stone u dawk fl- isfond waqt l- ixxellerata From A Buick 6 . Hi tassew ħasra li l- preżenza tagħhom intfiet wara l- istatura massiċċa ta' Bob Dylan . Nemmen li din il- formazzjoni kien ħaqqha ferm iżjed kredtu . Iżda wara kollox , it- Torri Eiffel ma ssemmiex għal dawk li bnewh , iżda għall- inġinier Gustave Eifell . L- istess jista' jingħad għall- piramidi fl- Eġittu , u daqstant ieħor għall- Istrada 61 . Minkejja li Highway 61 Revisited huwa avvanz ulterjuri fuq il- ħoss ta' l- album ta' qablu , xorta waħda jibqa' xogħol ta' artist saqajh sodi ma' l- art . Hu xogħol fejn il- klassi titħallat mal- vulgari , l- assurd u l- ironiku b ' ħila lingwistika u poetika rari . Hu fatt magħruf li jagħmel x' jagħmel Dylan dejjem jibqa' artist tan- nies komuni , l- iżjed ta' dawk l- individwi li jsarrfu ferm iżjed milli jidhru . Minkejja l- addittivi mużikali ġodda , l- iżjed f' dak li għandu x' jaqsam mal- produzzjoni u l- użu ta' l- istrumenti u l- melodiji li jsawwru , Highway 61 Revisited huwa xogħol nej daqs kemm mirqum , sottili daqs kemm aħrax , ġenwin daqs kemm makkak , u kkumplikat daqs kemm sempliċi . Bħas- soltu , il- lirika ta' Dylan tgħid bil- wisq iżjed mill- kliem stess li jifformaw il- vrus tagħha , anke f' waqtiet fejn ħafna forsi jaħsbu li qegħdin jisimgħu lil xi ħadd m' għandux x' jagħmel jipprova jkanta xi ħaġa moħġaġa . L- album jiftaħ b' waħda mill- akbar singles li qatt ħarġu għall- bejgħ , il- ġojja mużikali Like A Rolling Stone . Lirikament hi schadenfreude mill- iżjed spettakolari , fil- waqt mużikalment isservi ta' sommarju perfett ta' l- atmosfera ġenerali li tagħmel lil dan ix- xogħol daqstant uniku . Iż- żeblieħ ironiku fi vrusha fil- konfront ta' Miss Lonely , li xi minn daqqiet saħansitra jqarreb sew lejn il- vendikattiv , hu kummentarju sarkastiku mill- iżjed punġenti : " Once upon a time you dressed so fine , you threw the bums a dime in your prime , didn ' t you ? Dwar din is- single r- rivista awtorevoli m' ilux kienet ikkummentat li " l- ebda diska pop oħra ma sfidat u trasformat b' mod daqstant eżawrjenti l- liġijiet kummerċjali u l- konvenzjonijiet artistiċi ta' żmienha , u għal kull żmien " . Bħalli kieku dan mhux biżżejjed , fi saħansitra waslet biex tiddikjaraha l- aqwa diska li qatt inkitbet . Madanakollu f' intervista dwar dan ir- riżultat Dylan qal li dan ftit li xejn jagħmillu differenza , għax skond hu , dawn il- klassifiki huma kollha ħmerijiet . Fi kliem ieħor , minn dan l- unur ġie jaqa' u jqum . Iżda minkejja l- grandjożità tagħha , is- silta Like A Rolling Stone ma ttaffi xejn mill- qawwa tas- siltiet sussegwenti li nsibu f' dan l- album hekk konsistenti . Kważi lanqas tilħaq tispiċċa l- ewwel silta li Dylan ma jaggredixxix lis- semmiegħa b' waħda mill- iżjed diski mgħaġġlin li qatt irrekordja , is- silta Tombstone Blues . L- arranġamenti stil Garage tagħha huma kompatti ferm , tant li jsaħħu b' mod sħiħ il- formula elettrika li kien beda jaqbad f' dak l- istadju tal- karriera tiegħu . Iżda minkejja li f' Highway 61 Revisited nisimgħu lil Dylan ikompli jesperimenta b' forom ta' mużika ġodda , daqstant ieħor nisimgħuh jippreserva dawk l- elementi mużikali li kienu saru tant sinonimi miegħu , fosthom in- namra tiegħu mal- Folk Rock . Il- lirika ta' Tombstone Blues hi tipika ferm ta' dik li nsibu f' dan l- album . Meta nisma' xi ħaġa bħal din ma nafx jagħtinix id- daħk jew il- biki . Eżatt wara mbagħad idewwaqna ftit blues mitluq kif jaf hu permezz ta' It Takes A Lot To Laugh , It Takes A Train To Cry , u iżjed tard jerġa' jagħmel l- istess iżda b ' ħafna iżjed sengħa fil- famuża Ballad of A Thin Man . M' hemmx xi ngħidu , Dylan kien jaf il- formula blues fuq ponot subgħajh , u f' Highway 61 Revisited ma jonqosx li jwassalhielna b' kunfidenza sfiqa . Din ta' l- aħħar hi aktarx l- iżjed silta rappreżentattiva tal- ġenju liriku ta' Dylan . B' sekwenza ta' kliem impoġġi f' ordni li forsi bil- kemm tinftiehem , fiha Dylan niseġ bizzilla kritika soċjali skjetta u bla rispetti . Ħafna minn dawk li m' għandhomx grazzja ma' Dylan spiss issibhom b' difrejhom imqabbdin proprju ma' din is- silta . U huwa dan li ridt infisser qabel meta għedt li lil Dylan ħafna kritiċi ma jifhmuhx . Nimmaġina li għal dawn it- talin vers bħal " you ' re a cow ! Gimme some milk or else ġo home ! " m' huwa xejn ħlief tgerwil irħis ma jinftiehimx saħta . L- iżball ta' dawn il- kritiċi hu li jaqraw il- versi ta' Dylan mingħajr ma jfittxu l- konnessjoni bejniethom , u għaldaqstant l- istampa sħiħa ma jarawha qatt . Jones , li f' din is- silta tant idabbar tumakki mingħand Dylan , m' hu ħadd għajr xi ras kbira li tokkupa pożizzjoni awtorevoli fil- klassi borgiza . Hu xi ħadd li mingħalih jaf ħafna iżda fil- fatt jaf ftit li xejn ; xi ħadd li jaħseb li kulħadd jirrispettah għax joqgħod għall- ordnijiet tiegħu , meta fil- fatt dan jagħmluh għax ma jkollhomx għażla oħra . Hu xi ħadd li jaħseb li f' ħajtu rnexxa bil- kbir , mentri fil- fatt l- uniku suċċess li jkun kiseb tkun l- istmellija li jqajjem fost dawk li jaqgħu taħt il- madmad tiegħu . Iżda Mr . F' das- sens it- tixbiħa bejn il- baqra u s- Sur Jones hija adegwata ħafna . Il- baqra hi bhima stupida li jekk ma tagħtix ħalib setgħet ma twieldet xejn . Jekk ma tagħmilx dan ma jkollha l- ebda raġuni oħra għala teżisti . Bl- istess loġika Mr . Jones hu xi ħadd li mingħajr ir- rwol tedjanti tiegħu m' huwa ħadd , għax il- valur uman tiegħu huwa negliġibbli . Għalhekk , " inti baqra , agħtini ftit ħalib jew dabbar rasek ! . " Ta' min jgħid li għal żmienha din it- tip ta' lirika kienet pjuttost ġdida . Fil- bidu tas- snin sittin il- lirika li kienet tinkiteb ġeneralment kienet tittratta dejjem l- istess temi , li normalment kienu l- karozzi u s- solita mħabba . Lejn nofs dan id- deċennju hekk seminali , l- iżjed mal- miġja tar- revoluzzjoni kulturali , din it- tendenza bdiet kull ma jmur dejjem tnin , u fost l- ewwel kantawturi li qatgħuha kien hemm proprju Bob Dylan . Ftit iżjed tard fl- istess sena fost oħrajn segwew il- Beatles b' u l- Who bl- album . Wieħed jista' jargumenta li l- lirika ta' Dylan kienet influwenti ferm fuq l- iżvilupp ta' dawn ta' l- aħħar . Minkejja li Rubber Soul jiftaħ b' silta jisimha Drive My Car , li fiha jgħidulna wkoll " baby I love you " , fis- silta ta' wara joħorġu b' xi ħaġa totalment ġdida : " He ' s a real nowhere man , sitting in his nowhere land , making all his nowhere plans for nobody . " Qatt qabel fil- katalgu tal- Beatles ma kienet instemgħet xi ħaġa simili . Irrid nippreċiża wkoll li f' Rubber Soul u fl- albums ta' wara , meta l- Beatles kitbu dwar l- imħabba spiss għamlu dan b' attitudni differenti , l- iżjed f' dak li għandu x' jaqsam ma' l- arranġamenti mużikali . Hemm baħar jaqsam bejn diski bħal ngħidu aħna I Wanna Hold Your Hand u All You Need Is Love . Din il- maturità l- Beatles kienu diġà tawna ħjiel dwarha proprju ftit ġranet qabel fl- istess xahar f' xi waqtiet waqt l- album storikament tranżitorju . Il- każ ta' The Who hu xi ftit differenti , għax peress li ħarġu d- debutt tagħhom lejn l- aħħar ta' l- 1965 , il- grupp qatt ma kien għadda minn xi fażi innoċenti . Bla dubju l- attitudni ta' Bob Dylan kienet influwenti ferm fuq dawn iż- żewġ ġganti , biex ma nsemmix l- impatt li ħalla wkoll fuq baned kbar oħrajn bħar- Rolling Stones . Dan il- mertu huwa biżżejjed biex jagħmel lil Bob Dylan figura seminali fir- rivoluzzjoni kulturali ta' nofs is- snin sittin , li minn fost fatturi oħrajn , kienet imnebbħa qatigħ mill- bosta kurrenti mużikali qawwijin li feġġew f' dak iż- żmien hekk imqalleb . Għalhekk , nqis lil Dylan ukoll bħala artist tas- salvataġġ , għax kien wieħed minn dawk , u minn ta' l- ewwel , li refa' l- mużika popolari minn xagħrha u ttrasformaha f' xi ħaġa lant teħodha bis- serjetà . Kieku ma kienx hekk , fl- isbaħ snin ta' ħajjitha l- ġenerazzjoni żagħżugħa ta' dak iż- żmien aktarx kien ikollha tibqa' mwikkija b' bosta kantanti nofs kedda jlissnu " I love you " ad nausea ma' kull żewġ versi . Lura għall- album ta' dan ix- xahar , ta' min insemmi wkoll is- silta Queen Jane Approximately , li ħafna jqisuha silta tewmija ma' Like A Rolling Stone . Madanakollu fiha nfisha hi silta memorabbli ferm , u xi minn daqqiet il- lingwaġġ figurattiv tagħha jħabbatha sew ma' dik ta' l- aħħar . Vers li fiha narah jispikka jinsab fir- ritornell , li fih b' ton pjuttost nostalġiku Dylan jistaqsi " won ' t you come see me , Queen Jane ? " Kurżità , jista' jkun li Queen Jane hija l- Miss Lonely li smajna dwarha qabel ? Is- silta tinkludi wkoll wieħed mill- aqwa mumenti ta' daqq ta' l- organett li jsemmgħalna Dylan f' dan l- album . Mument ieħor li f' das- sens jolqotni qatigħ jinsab lejn tmiem is- silta Like Tom Thumb ' s Blues , li minkejja s- sempliċità tagħhom , il- passaġġi ta' l- organett tagħha jikkumplimentaw tajjeb ferm ma' l- atmosfera pjuttost rilassanti tas- silta . Highway 61 Revisited jagħlaq ukoll proprju bid- daqq ta' l- organett li nisimgħu lejn tmiem il- ballata akustika Desolation Row . Għalija personali din aktarx hija l- aqwa silta li Bob Dylan qatt rrekordja f' 43 sena sħaħ . Fi ħdax -il minuta skorruti s- Sur Zimmerman ipitter stampi ta' deżolazzjoni b' mod tant vivaċi li bil- kemm iħallik tintebaħ bid- dieqa li litteralment nisimgħuh jobżoq il- kliem dwarha . Il- lirika ta' Desolation Row hi tant brillanti li onestament lanqas naf x' nislet minnha biex inġibilkom l- aħjar eżempju . Minbarra li huwa wieħed mill- iżjed albums kbar importanti fl- istorja tal- mużika popolari , Highway 61 Revisited kien ukoll wieħed mill- aqwa albums li ħarġu għall- bejgħ erbgħin sena ilu , fis- sena 1965 . Madanakollu , l- unur ta' l- aħjar album ta' dik is- sena jiena nagħtih lil Rubber Soul tal- Beatles , iżda nammetti li ladarba l- Beatles huwa l- grupp favorit tiegħi , l- għażla tiegħi hija suġġettiva ħafna u forsi wkoll imxaqilba . Madankollu l- album li Bob Dylan offrielna fis- sena ta' wara żgur ma kienx jagħmillu għajb , tant li bosta kritiċi jsostnu li komplessivament huwa xogħol superjuri għal Highway 61 Revisited . Jiena personalment nippreferi lil dan ta' l- aħħar , u għaldaqstant ma' dan il- ġudizzju ma naqbilx . Iżda lil dawk li f' dan ir- rigward ma jaqblux miegħi ngħidilhom li ma neskludix li nista' nkun żbaljat . Dylan stess ġieli kkummenta li jqis dan l- album bħala l- quċċata tal- karriera tiegħu , u nemmen li dan l- album hu validu biżżejjed biex dwar dan jagħtih raġun . Hu x' inhu l- każ , jibqa' l- fatt li għal min tassew jieħu l- mużika bis- serjetà s- sjieda ta' Highway 61 Revisited hija mandatorja . Inkwantu dawk li tgħidilhom x' tgħidilhom jibqgħu ma' jifhmux lil Dylan , nissuġġerilhom jisimgħu sew Highway 61 Revisited għal darba tnejn tlieta . Jekk jibqgħu jwebbsu rashom , allura mbagħad ġentilment nitlobhom inewwluni kartuna ħalib u jbewwġuli 'l hemm bil- kwiet . . . Nota : Din ir- riċensjoni hi ddedikata lil Jiean - Pierre Gialanzè u lil Istivan Spiteri li flimkien magħhom rajt lil Dylan f' Santiago , Spanja . Ħuġġieġa Oħra minn L- Imżebbel Ħin : Eh int dak li jikteb dawn l- artikli ? L- aħħar darba kien dwar il- Joy Division eh ? X' differenza mill- imbarazz ta' Charles Marsh ostja . . . Prosit man ta dawn l- artikli . . . . . . . . . . . . . . . . . . . . . . . . . . . . . . . . . . . avolja jibdew jaħarquni ghajejja naqra . Haha , naqbel ma li qal Splengun . Prosit sinċerament ta dan ix- xogħol . Vera ħadt gost li sibt artiklu dwar Dylan bil- Malti . L- istil tal- kitba tiegħek jogħġobni ħafna u vera dahhaktni xi tnejn 'l hemm u 'l hawn . : ) Vera apprezzajt ċertu punti li semmejt - bħal eżempju li numru ta' nies ma jogħġobhomx leħen Bob Dylan . Pero għandek raġun tassew . Jien skoprejt , li bil- mużika ta' Dylan , titgħallem li il- vuċi mhux bilfors hija restritta bħala xi ħaġa li trid tkanta b' mod melodiku u sabiħ . Hekk tkun qed tiehodha ' at face value ' . Il- punt ta' Dylan huwa li hu qed ikanta l- emozzjoni . Mhux il- punt jekk jistema' sabiħ jew le . Dan għaliex l- emozzjoni , aktar milli dejjem tkun " tinstema sabiħa " , hija reali . U dik tagħmel il- mużika tiegħu ħafna iktar ta' sodisfazzjon milli xi ħadd li jkanta xi ħaġa ' sabiħa biex Tinstema sabiħa imma mingħajr emozzjoni ' . U avolja jistema li ma tantx qed jipprova jkanta , diffiċli li tkanta xi ħaġa hekk jekk vera ma' tfissirx dak li tgħid ! Xi ftit tal- ġranet ilu , bdejt infittex u nisma xi diski minn tiegħu għall- ewwel darba . . . u tassew bdew jaffaxxinawni . Qabel m' għamilt dan , xbajt nisma diski li qegħdin fiċ- charts bħalissa . Meta nisma diski bħal ' When I Grow Up tal- Pussycat Dolls ' jaqbadni d- dwejjaq - toqgħod tgħid , ara fiex wasalna llum . . . ? Issa jien għadni pjuttost żgħira u vera nhobb il- mużika . Pero ħafna mid- diski tal- llum ( speċjalment dawk kummerċjali ) , tismagħhom dawk it- tlett minuti , imbagħad tinsihom mal- ewwel . Imbaghad meta bdejt nisma' ftit mużika ta B . Dylan 'l hemm u 'l hawn sa kemm drajtu , dak is- " sodisfazzjon " li kont nhoss ( Forsi ) f' ħames xhur bil- mużika tal- llum , b' Dylan hassejtu f' 5 minuti . Inkredibli - u l- kliem ta' dan il- poeta jghallmuk u ifarguk . Kif bdejt nidrah , sibt lili nnifsi nerga niġi online biex nisma d- diski tiegħu . Il- lirika tiegħu hija inkredibli . Ghandek raġun , Dylan jiftaħlek moħħok dwar ċerti affarijiet , tant li ma tibqax tħares lejn il- mużika b' mod simplistiku . Jekk ittih iċ- ċans , sakemm tidrah , jghallmek ħafna dwar ħafna affarijiet . U ta' dan , vera kuntenta . U meta niftakar li għad baqali nisma' ħafna aktar mid- diski tiegħu vera nieħu gost , għax ix- xogħol tiegħu għandu s- sustanza . Dan l- aħħar qrajt li mużiċista jismu Conor Oberst huwa kkunsidrat bħala il- ' Bob Dylan ' ta' din il- ġenerazzjoni . Ghandek xi ħsibijiet dwar dan ? - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .